Permezz ta' dawn in-noti nixtieq insellem lill-memorja ta' Renzo Gauci, ħabib tal-Għaqda tagħna u tal-qasam tal-festi Maltin u l-arti sagra b'mod ġenerali. Għalkemm kellna ċ-ċans inkellmuh u naqsmu miegħu it-taqbid, il-kuraġġ u l-fidi li kellu waqt il-ġlieda tiegħu, it-telfa tiegħu nhar it-30 t'Awwissu tal-2018 ħasdet lil kulħadd. Dan għaliex apparti li Renzo kien artist li bejn xogħol fil-knejjes u opri għall-festi tagħna, tista' tgħid li daħal u ħadem f'kull lokalità, Renzo kien ukoll bniedem umli, u ġentlom kbir, dejjem lest li jilqgħak għandu, u jgħinek mill-aħjar li jista: Il-pariri artistiċi tiegħu kienu meqjusa, rispettużi tal-kuntest, u akkademiċi u għaldaqstant kien imfittex ħafna speċjalment fejn jidħlu opri fil-knejjes. Bosta kienu dawk it-talentużi li rċevew mingħand Renzo kliem ta' kuraġġ sabiex ikomplu fit-taħriġ u l-I iżvilupp tat-talent artistiku tagħhom. eċisezz Renzo Gauci twieled fid-29 ta'Marzu 1959, f'Ħal Tarxien fejn baqa' jgħix u kien involut ħafna kull meta l-komunità Tarxiniża kellha bżonnu. Il-ġibda lejn l-arti dehret sa minn ċkunitu, tant li sabet l-inkoraġġiment tal-ġenituri tiegħu li ma ħallewhx nieqes minn dak kollu neċessarju sabiex jipprattika d-disinn u l-mudellatura. Ħa l-edukazzjoni tiegħu fil-Kulleġġ De La Salle u kompla bl-istudji artistiċi tiegħu fl-Iskola tal-Arti l-Belt. Hawn gawda mid-direzzjoni ta' ; Carmelo Schembri u John Pace, mit-taħriġ fid- ii Renzo Gauci fis-snin bikrin disinn taħt l-iskultur Ċensu Apap u artisti oħra tal-karriera artistika tiegħu bħal Anton Calleja u Joseph Cassar. Xogħolu beda jiġi apprezzat u kienu bosta l-artisti li tawh parir sabiex ikompli. Fost dawn kien hemm id-disinjatur Antonio Buhagiar. Beda bix-xogħol fil-kartapesta għall-ħabta tal-1979, fl-età ta' 20 sena. Il-kartapesta baqgħet marbuta ma' ismu tant li tista' tgħid kien l-esponent ewlieni tagħha. Niftakru jiġi intervistat u anke' jiġi mistieden jagħmel taħdidiet dwar din it-teknika. Biss, Renzo ma waqafx ma' din it-teknika, kompla jitħarreġ u jipperfezzjona fl-iskultura tal- injam u fid-disinn kemm ta' opri tal-armar tal-festi, iżda fuq kollox fuq opri liturġiċi. Fit-tislima li l-gazzetta L-Illum tat lil Renzo Gauci fit-3 ta' Settembru 20187 tgħid li sabiex 'Issemmi x-xogħlijiet ta' Renzo Gauci trid gazzetta sħiħa' u dan bir-raġun. Tagħmel lista ta' wħud minn xogħlijietu u ssemmi: il-pedestall tal-vara titular ta' San Sebastjan ta' Ħal Qormi, il-bankun u l-bradella tal-vara tal- Madonna ta' Lourdes tal-Qrendi u dik tal-vara tal-Madonna tal-Karmnu tal- Fgura, il-bankun u l-bradella tal-vara ta' Santa Marija ta' Ħal Għaxaq, xogħol pjuttost reċenti. Issemmi wkoll xi xogħol li ħadem Ħal Tarxien fosthom il-planċier li jintrama fil-pjazza ta' Ħal Tarxien fil-festa tal-Lunzjata, il-gastri tal-fjuretti tal-artal maġġur tal-parroċċa u l-istatwa ta' Kristu Rxoxt li ħadem għal knisja Agostinjana. Ma' dawn nixtieq inżid id-dekorazzjoni tan-niċċa tal-Madonna tad-Duttrina u d-disinji li għamel għall-faċċati taż-żewġ każini tal-banda, flimkien ma' għadd ta' disinji għal bnadar, bandalori, pavaljuni, pedestalli u standardi marbuta maż- żewġ festi Tarxiniżi. Il-gazzetta ssemmi wkoll in-niċċa tal-vara ta' Marija Reġina tal-Marsa, is-sopraporta għal fuq il-kwadru inkurunat tal-Katidral ta' Għawdex, artal mejda għall-knisja ta' Lapsi f'San Ġiljan, u statwa oħra ta' Kristu Rxoxt għall-Knisja Agostinjana ili l L-artist waqt skultura fl-injam Ma' dawn ma rridux ninsew in-numru bla qies ta' statwi u opri fid-drapp li jintramaw fit-toroq Maltin fil-ġranet tal-festi, u l-bosta interventi li għamel fuq diversi statwi fil-knejjes tagħna, inklużi dawk tal-Ġimgħa l-Kbira. Infatti Renzo Gauci hu wkoll isem għal qalb l-entużjasti kollha tal-Ġimgħa l-Kbira. Fost l-ewwel xogħlijiet tiegħu insibu l-plakki dekorattivi tas-seba' kelmiet u l-ajkla Rumana li toħroġ fil-purċissjoni tal-Ġimgħa l-Kbira tal-Isla. Tista' tgħid li b'xi mod jew ieħor kien involut ukoll fil-vari kollha ta' Ħal Luqa u tal-Għargħur, min b'xogħol ta' restawr u min b'xogħol ġdid. Renzo ħadem ukoll l-istawti tar-Redentur u ta' Kristu mejjet għall-Għasri u l-istatwa tad-Duluri għall-kappella tal-Itrija f'Binġemma. Għamel ukoll diversi xogħlijiet fuq il-vari tal-Mosta u tal- Birgu. Minbarra l-istatwi proċessjonali, Renzo għamel diversi disinji għal xogħol ta' rakkmu li jakkumpanjaw il-purċissjonijiet tal-Ġimgħa l-Kbira. Fost dawn insibu l-bandalori tas-seba' kelmiet ta' Kristu u l-SPQR tal-purċissjoni tal-Għargħur, u dawk fid-drapp tal-Monument tal- Parroċċa ta' San Ġorġ f'Ħal Qormi. Dan l-artist jibqa' wkoll marbut mar-raħal u mal-Għaqda tagħna għal numtu ta' xogħlijiet. L-ewwel xogħol li niftakar li għamel kien ir-restawr tal-istatwa ta' San Remiġju ta' Karlu Darmanin wara l-ħsarat kbar li din ġarrbet bil-maltemp waqt il-festa tal-1997. Tista' tgħid li bil-ħidma tiegħu fl-1998 rnexxilna nsalvaw din l-istatwa tal-aħħar perjodu tas-seklu 19. Tiġi f'rasna wkoll l-opra ta' sett ta' sitt anġli li jintramaw f'Misraħ San Leonardu. Dawn, flimkien mal-pedestalli tagħhom saru bejn is-sena 2000 u s-sena 2002. Huma anġli eleganti jġorru L-istat li fih kienet tisnab l-istatwa ta' San Remiġ wara l-maltemp tal-festa tal-1997 s-simboli tal-kult ta' San Leonardu f'Ħal Kirkop, il- baklu, il-mitra, il-ktajjen, il-ktieb tal-evanġelizazzjoni, is-salib u l-knisja parrokkjali tagħna, u fl-istil tagħhom ifakkruna fix-xogħlijiet ta' Karlu Darmanin li nsibu fuq iz-zuntier tal-istess pjazza u li l-istess Renzo kien tant jammira. Kull sena l-hena tagħna narmawhom, hekk kif sal-ġurnata ta' llum għadna insejħulhom bħala 'l-anġli ta' Renzo: Nibqgħu niftakru wkoll f'Renzo għax-xogħol li wettaq fuq l-istatwa titulari tagħna fl-2002. Dak iż-żmien kien ġie innutat li l-istatwa kellha bżonn l-attenzjoni, dan għaliex kienu qegħdin jidhru xi xquq irqaq (hairlines) Renzo Gauci waqt ħi dma fuq l-anġli ta' 7 Matulha. Renzo wara l-istudji li għamel, kien fetaħ Misraħ San Leonardu l-istatwa min-naħa t'isfel u min-naħa ta' wara fil-parti tal-iskapular iswed tal-libsa sabiex ikun jista' jikkonferma l-istat tal-ħsarat. Kien ġie kkonfermat li l-istatwa hi magħmula minn zokk wieħed imħaffer fin-nofs. La darba l-istatwa kienet miftuħa saru t-trattamenti preventivi neċessarji. Irranġa l-ħsarat li kellha, inkluż il-bażi u applika ż-żebgħa mill-ġdid fejn kien hemm bżonn. Naddaf wiċċ l-istatwa u rrinfreska ż-żebgħa b'mod li rnexxielu jmiss il- qlub tad-devoti kollha ta' San Anard sal-ġurnata tal-lum. L-aħħar biċċa xogħol li ħadem fil-knisja tagħna kienet ir-restawr tal-kurċifiss tal-kartapesta ta' Wistin Camilleri li jintrama fil-kappellun tal-Kurċifiss. Dan sar fuq inizjattiva tal-Kappillan Mons Valentino Borg. Fil-proċess tar- restawr, sar tindif sabiex instab il-kulur oriġinali tal-korp li biż-żmien kien intilef taħt saffi ta' ħmieġ, u ssewwew id- driegħ li kien imkisser u xi swaba. Il-kurċifiss reġa' wasal il-knisja għat-tgawdija ta' kulħadd fit-3 ta' Marzu 2017. Fi żmien Dun Valent, Tarxiniż bħall-istess Renzo, l-artist ġie wkoll ikkonsultat kemm-il darba, fosthom għall-kuluri tal- bibien tal-knisja. Dan l-aħħar snin konna qegħdin naħdmu ma' Renzo fuq affarijiet oħra, u kien propju għalhekk li konna familjari mal-ġlieda tiegħu. Fl-ebda ħin ma naqset il-ġentilezza li Renzo Gauci waqt ħidma fuq il-vara proċessjonali Renzo waqt xogħol ta' restawr tal-kurċifiss tal-kartapesta (ritratti Pierre Balzia) Għaqda Mużikali San Leonardu A.D. 1858 ddistingwietu matul ħajtu. Id-destin ried li Renzo jħallina ta' 59 sena. Filwaqt li nibqgħu Ikoll rikonoxxenti lejh, nixtieq nimmaġinah għadu għaddej bl-opri artistiċi tiegħu sabiex isebbaħ is-smewwiet, fejn issa hu aktar faċli għalih jispira ruħu qalb l-anġli u l-qaddisin marbuta ma' qalbu. Il-memorja tiegħu ser tibqa' ħajja fostna fix-xogħol li ħadem f'Ħal Kirkop u f'tant parroċċi oħra. Grazzi Renzo. Referenzi t https://www.goodfridavmalta.com/statwarjiminipages/renzogauci.html, 28-08-2019 2 http://www. illum.com.mt/ahbarijiet/socjali/53064/ilenwinit ta 'renzo. hija riflessa fixxoglijiet tiegut. XT2COflzblU, 28-08-2019 3 Christopher Farrugia, 'Ir-Restawr ta' l-Istatwa ta' San Leonardu, Programm tal-Festa 2002, Għaqda Mużikali San Leonardu, 2002, pp.71-73.